
ఇస్లామాబాద్ : పాకిస్థాన్, ఇరాన్ మధ్య చిచ్చు రేగింది. గ్యాంగ్స్టర్ ఉజయిర్ బలూచ్కు ఇరాన్ నిఘా సంస్థలతో సంబంధాలు ఉన్నట్లు నిరాధారమైన వదంతులను ప్రచారం చేస్తుండటంపై ఇరాన్ మండిపడింది. కొందరు దుండగుల కార్యకలాపాలతో ఇరాన్ సంస్థలకు సంబంధాలు ఉన్నాయంటూ మీడియాలో ఇటీవల పుకార్లు వ్యాపిస్తున్నాయని, ఈ వైఖరి సరికాదని ఇస్లామాబాద్లోని ఇరాన్ దౌత్య కార్యాలయం ప్రకటించింది.పాకిస్థాన్లోని ప్రముఖ పత్రిక తెలిపిన వివరాల ప్రకారం... సింధ్ ప్రభుత్వం ఏర్పాటు చేసిన జాయింట్ ఇన్వెస్టిగేషన్ టీమ్ తన నివేదికను గత ఏడాది సమర్పించింది. ఉజయిర్ బలూచ్ గూఢచర్యం చేస్తున్నాడని ఆరోపించింది. సైనిక స్థావరాలు, సైనికాధికారులకు సంబంధించిన రహస్య సమాచారాన్ని విదేశీ ఏజెంట్లకు (ఇరాన్ నిఘా అధికారులకు) అందజేస్తున్నట్లు ఆరోపించింది. ఉజయిర్ ఇచ్చిన వాంగ్మూలంలో తాను చాబహార్లో ఇరానియన్ ఇంటెలిజెన్స్ అధికారిని కలిసినట్లు అంగీకరించాడు. పాకిస్థాన్ సైనికాధికారుల వివరాలను, కరాచీ భద్రతకు సంబంధించిన  సమాచారాన్ని తమకు అందజేయాలని ఉజయిర్ను ఇరాన్ అధికారి కోరినట్లు తెలిపాడు.దీనిపై ఇరాన్ స్పందించింది. ఇరాన్కు వ్యతిరేకంగా ప్రజాభిప్రాయాన్ని మళ్ళించే లక్ష్యంతోనే ఇటువంటి నిరాధార అంశాలను ప్రచారం చేస్తున్నారని ఆరోపించింది. ఇటువంటి అవాస్తవ ప్రచారం రెండు మిత్ర, సోదర దేశాల మధ్య ద్వైపాక్షిక సంబంధాల విస్తరణకు అనుగుణంగా లేదని స్పష్టం చేసింది.

islamabad : pakisthan, iran madhya chichu regindi. gangstre ujayir baluchku iran nigha samsthalatho sambandhaalu unnatlu niraadhaaramaina vadantulanu prachaaram chestundatampai iran mandipadindi. kondaru dundagula kaaryakalaapaalato iran samsthalaku sambandhaalu unnaayantuu medialo iteevala pukaarlu vyaapistunnaayani, ee vaikhari sarikaadani islaamaabaadlooni iran dautya kaaryaalayam prakatinchindi.paakisthaanlooni pramukha patrika telipina vivaraala prakaaram... sindh prabhutvam erpaatu chesina jaint investigation team tana nivedikanu gatha edaadi samarpinchindi. ujayir baluch goodacharyam chestunnadani aaropinchindi. sainika sthaavaraalu, sainikaadhikaarulaku sambandhinchina rahasya samaachaaraanni videshee agentlaku (iran nigha adhikaarulaku) andajestunnatlu aaropinchindi. ujayir ichina vaangmoolamlo taanu chabaharlo iranian inteligens adhikaarini kalisinatlu angeekarinchaadu. pakisthan sainikaadhikaarula vivaraalanu, karachi bhadrataku sambandhinchina  samaachaaraanni tamaku andajeyaalani ujayirnu iran adhikari korinatlu telipaadu.deenipai iran spandinchindi. iraanku vyatirekamgaa prajaabhipraayaanni mallinche lakshyamtone ituvanti niraadhaara amsaalanu prachaaram chestunnarani aaropinchindi. ituvanti avastava prachaaram rendu mitra, sodara deshaala madhya dwaipaakshika sambandhaala vistaranaku anugunamgaa ledani spashtam chesindi.